Tashkent

ความหายาก
 สัญชาติ
 คลาส
 รีโมเดล
 ครอบครัว

## ประวัติ

เรือพิฆาตแทชเคนท์ เป็นเรือพิฆาติชั้นแทชเคนท์ของกองทัพเรือโซเวียต ชื่อของเธอมาจากเมืองหลวงของประเทศอุซเบกิสถาน

เธอได้ถูกวางกระดูกงูเรือเมื่อวันที่ 11 มกราคม 1937 และปล่อยลงน้ำเมื่อ 28 พฤษจิกายน 1937 โดยเธอถูกต่อโดยอู่ต่อเรือ OTO ของ

อิตาลี่

อาวุธของเธอประกอบด้วย ปืน 130มม. 6กระบอกในป้อมแบบ B2-LM ปืนต่อต้านอากาศยานขนาด 45มม.แบบ 21k 6กระบอก

ปืนกล 12.7 มม. แบบ dshk 6 กระบอก และตอร์ปิโดแฝดสามขนาด 533มม. 3แท่นยิง

เธอถูกออกแบบให้มีความเร็วไม่ต่ำกว่า 42.5 น็อต และระยะอย่างน้อย 5000 ไมล์ทะเล ที่ความเร็ว 20 น็อต ระวางขับน้ำราว 3000 ตัน

เธอผ่านการทดสอบ เมื่อ 18 มีนาคม 1938 โดยเธอทำความเร็วเฉลี่ยได้ถึง 43.558 น็อต ในการทดสอบ 6 ชั่วโมง

ใน ตอนนั้นเธอยังไม่ถูกติดตั้งอาวุธ โดยเธอจะถูกติดอาวุธในสหภาพโซเวียต แต่เธอถูกติดตั้งระบบควบคุมการยิงแบบกาลิเลโอของอิตาลีมาด้วย ในตอนแรกเธอจะเข้าประจำการในกองเรือบอลติค แต่หลังจากชัยชนะของนายพลฟรังโก้ การเดินเรือไปใกล้สเปนถูกพิจารณาว่าไม่ปลอดภัย เธอจึงถูกประจำการในกองเรือทะเลดำแทน

ใน ปี1941 ปืนต่อต้านอากาศยาน ขนาด 45มม.ของเธอถูกเปลี่ยนเป็น ปืนต่อต้านอากาศยาน ขนาด 37 มม. แบบ70k ที่มีประสิทธิภาพน่าพอใจกว่าแทน โดยปืนแบบ70k นี้เป็นญาติห่างๆของปืน 40มม. bofor อันโด่งดังของสวีเดน

ภารกิจแรกของเธอคือการลาดตระเวนในวันที่ 19 สิงหาคม 1941 ร่วมกับเรือพิฆาติBezuprechny Bodry และBezposhchadny

วันที่22 สิงหาคม เธอเริ่มยิงถล่มที่มั่นข้าศึกในการสนับสนุนกำลังทางบกใกล้โอเดสซ่า

วัน ที่30 สิงหาคม เธอถูกโจมตีโดยเครื่องบินทิ้งระเบิด 3ลำระหว่างภารกิจยิงถล่มข้าศึก ระเบิดลูกหนึ่งระเบิดที่กราบขวาของเรือ ทำให้เกิดรูขนาด 8เมตร มีลูกเรือตาย 3 นาย บาดเจ็บ 7 นาย และหายไปในการรบ 1นาย เธอไปถึงโอเดสซ่าด้วยความเร็ว 12น็อต

หลัง จากการซ่อมฉุกเฉินเธอก็มุ่งหน้าสู่ เซวาสโตโพล ที่นั่นเธอถูกซ่อมอย่างเร็วที่สุดที่จะเป็นไปได้ และเธอยังได้รับการติดตั้งปืนต่อต้านอากาศยานขนาด 76มม. แบบ 39k จำนวน 2 กระบอกเพิ่มด้วย

ในวันที่ 10 ตุลาคม เธอได้ออกจากท่า และเธอได้ถอนตัวจากไครเมีย เพราะเยอรมันได้ยึดสนามบินที่นั่นไว้แล้ว

วันที่ 1 พฤศจิกายน เธอได้ออกจากไครเมียและมุ่งหน้าสู่จอร์เจีย

วันที่ 19 เธอได้บรรทุกเสบียงไปส่งให้เมืองเซวาสโตโพลซึ่งถูกปิดล้อม และอพยพทหารบาดเจ็บและพลเรือนในขากลับ

วัน ที่ 25 เธอเป็นส่วนหนึ่งในการคุ้มกันเรือบดน้ำแข็ง และเรือบรรทุกน้ำมัน 3 ลำ ไปตะวันออกไกล ระหว่างทางพายุรุนแรงทำให้เกิดรอยแตกบนดาดฟ้าชั้นบนของเรือ หลังจากถึงบอสฟอรัสในวันที่ 28 เธอได้กลับไปที่โนโวโรสเซียกส์

ต้น เดือนธันวาคม เธอได้บรรทุกกระสุนและเสบียงจำนวนมากเพื่อไปส่งที่เซวาสโตโพล สภาพอากาศยังคงย่ำแย่ และเธอยิ่งเปราะบางกว่าเดิมซะอีก เพราะสัมภาระที่หนักเกินปกตินั่นเอง แต่เธอก็มาถึงเซวาสโตโพล ได้สำเร็จ

หลังจากกลับมาโนโวโรสเซียกส์ เธอถูกส่งกลับไปที่เซวาสโตโพล พร้อมกับทหารและเสบียงและเธอก็ได้เข้าร่วมการป้องกันเมืองเป็นเวลา 2วัน

ต้นเดือนกุมภาพันธ์ เธอมาส่งกำลังเสริมพร้อมกับเรือพิฆาตคาร์คอฟ หลังจากนั้นพวกเธอได้ยิงถล่มที่มั่นของศัตรูบนฝั่ง

22 มิถุนายน ภารกิจส่งกำลังบำรุงสำเร็จด้วยดี

วัน ที่ 26 แทชเคนท์และBrezuprechny ก็กลับมา แทชเคนท์ลำเดียวขนทหาร 944 นาย ปืน 76มม. 4กระบอกพร้อมกระสุน 1360 นัด ไรเฟิล 700 กระบอกพร้อมกระสุน 20 ตัน อาหาร 26 ตัน และยา 2 ตัน แต่ครั้งนี้มันไม่ได้สำเร็จเหมือนครั้งที่แล้ว Brezuprechny ถูกจมโดยเครื่องบินทิ้งระเบิดเยอรมัน เธอพยายามช่วยเหล่ากลาสีที่กำลังจมน้ำ แต่ก็ทำได้แค่โยนเสื้อชูชีพให้ เพราะเครื่องบินทิ้งระเบิดเยอรมันได้หันมาเล็งเธอแล้ว...... เธอฝ่าการโจมตีทางอากาศมาได้สำเร็จ เพียงเพื่อจะถูกทักทายจาก MAS ของ อิตาลี

แต่ตอร์ปิโดของพวกเค้าพลาด

เธอ ได้มาถึงเซวาสโตโพลและโหลดสัมภาระของเธอลง และรับทหารบาดเจ็บ 2000 คน ผู้อพยพ และส่วนหนึ่งของภาพวาด"The Defense of Sevastopol, 1854-1855"(☀https://www.youtube.com/watch?v=yC3ksIwalko)

ระหว่างขากลับเครื่องบินของเยอรมันยังคงเข้าโจมตีเธอ น้ำกว่า 2000ตัน ได้เข้าท่วมเธอ ความเร็วของเธอตกเหลือ 14 น็อต

Soobrazitelny Bditelny Jupiter และ Black Sea ได้มาถึงเพื่อช่วยเธอ หลังจากลำเลียงคนเจ็บไปให้ Soobrazitelny แล้ว

Bditelny ได้พยายามที่จะลากเธอ แต่เชือกกลับขาด ทำให้เธอถูกลากโดยJupiter แทน

หลังจากการตรวจสอบในโนโวโรสเซียกส์ สถานการณ์ของเธอยังวิกฤติอยู่ หลังการซ่อมฉุกเฉิน ยังมีน้ำกว่า 1000 ตันเหลือในตัวเรือ

แต่ ก็ยังมีความหวังที่เธอจะทนทะเลได้พอที่จะไปถึงท่าเรือในจอร์เจีย ถึงที่นั่นจะไม่สามารถซ่อมเธอได้อย่างสมบูรณ์ แต่อย่างน้อยก็มีที่หลบภัยสำหรับการโจมตีครั้งต่อไป

การ ซ่อมฉุกเฉินเกือบจะเสร็จแล้วในวันที่ 1 กรกฎาคม เธอควรจะได้ออกจากท่าในวันที่ 2 แต่เพราะสภาพอากาศ ทำให้มันถูกเลื่อนเป็นวันพรุ่งนี้แทน แต่เธอไม่เคยได้เห็นวันนั้น........ ในวันที่ 2 นั้นเอง เธอได้ถูกโจมตีจากเครื่องบินทิ้งระเบิด 64 ลำ และจมลง การโจมตีครั้งนั้นคร่าชีวิตลูกเรือไป 76 คน บาดเจ็บ 77 คน

## ในตัวเกม

* ร่างปกติ
* ร่างปกติเสียหายหนัก